**การมีส่วนร่วมของผู้บริหาร ประจำปีงบประมาณ พ.ศ. 2565**

นายก อบต.สุโสะ ร่วมลงนามบันทึกข้อตกลงความร่วมมือ (MOU) ว่าด้วยการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2565 เมื่อวันที่ 21 กุมภาพันธ์ 2565 นายสมคิด รองเดช นายกองค์การบริหารส่วนตำบลสุโสะ เข้าร่วมประชุมเชิงปฏิบัติการในการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2565 ณ ห้องประชุมพระยารัษฎา ชั้น 5 ศาลากลางจังหวัดตรัง โดยมีนายขจรศักดิ์ เจริญโสภา ผู้ว่าราชการจังหวัดตรัง เป็นประธาน พร้อมด้วยหัวหน้าสำนักงานจังหวัดตรัง ท้องถิ่นจังหวัดตรัง ผู้อำนวยการสำนักงาน ป.ป.ช. ประจำจังหวัดตรัง และผู้บริหารองค์กรปกครองส่วนท้องถิ่นจังหวัดตรัง 99 องค์กร เข้าร่วมมีการบรรยายหัวข้อ “ความสำคัญของการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2565” ขององค์กรปกครองส่วนท้องถิ่น และแลกเปลี่ยนเรียนรู้ปัญหาและอุปสรรคในการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2564” โดยผู้อำนวยการสำนักงาน ป.ป.ช. ประจำจังหวัดตรัง ผู้ว่าราชการจังหวัดตรัง ได้มอบนโยบายและลงนามในบันทึกข้อตกลงความร่วมมือ (MOU) ว่าด้วยการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2565 ร่วมกับองค์กรปกครองส่วนท้องถิ่น เพื่อแสดงเจตนารมณ์และความตั้งใจในการร่วมมือกันของจังหวัดตรังและองค์กรปกครองส่วนท้องถิ่นทั้ง 100 องค์กรเพื่อยกระดับผลการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่นในจังหวัดตรัง ให้ผ่านเกณฑ์การประเมินตามที่คณะกรรมการ ป.ป.ช.กำหนด และเพื่อสร้างภาพลักษณ์ขององค์กรปกครองส่วนท้องถิ่นให้มีการบริหารงานที่มีคุณธรรมและโปร่งใส จนเป็นที่ยอมรับของทุกภาคส่วน









